شەفەق نیوز/ سەرچەوەیگ
ئەمنی، ئمڕوو دووشەممە، خەوەردا ک تەرم پیاو سەڕبریاگیگ دینەو لە بەغداد پایتەخت،
وهەمیش ژنیگ خوەی سزانیە، و چەکدارەیلیگ تەقەلای دزیکردن ماشینیگ دان وزەخمدار خاوەنەگی
کردن.
سەرچەوەگە ئەرا ئاژانس
شەفەق نیوز وت: هێزیگ ئەمنی تەرم پیاویگ وەناو 'ج.ح' دینەو وەچشت تیژیگ لەملەو سەری
بڕیاگە، و لەناو ژووریگ لە ماڵەگەی خوەی، لە ناوچەی زەعفەڕانیە، و ئاماژەدا ک پیاوەگە
وەدەس کوڕ خوەی کوشیاگە.
سەرچەوەگە وتیش: کۆمەڵە چەکداریگ وەکوڵ
''تکتک'' تەقەلادان ماشینیگ مارکەی لاندگڕۆز بدزن ک خاوەنەگەی پزشک گووش ولووت و
قوڕگە، لە ناوچەی بەلەدیات.
وتیش؛ خاوەن ماشینەگە
کەفتە شوون کۆمەڵەگە و تەقە لەلی کریا، و دریا ناو زگی، و ماشینەگە هیشتنە جی.
لەچینیگ تر ، ژنیگ لەداڵگبوی
١٩٧٠ لەناو ماڵەگەی خوەی سزان  لە ناوچەی گەڕەک
موعەلمین لە ناوچەی نەهڕەوان.
